**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

Nr. înreg.: **DGPNRR/71625/10.11.2023**

 **Aprob,**

**Secretar de stat**

**Cristian-Valer BEȘENI**

**REFERAT DE APROBARE**

**privind** **modificarea și completarea anexei la Ordinul ministrului mediului, apelor și pădurilor nr. 2367/2022 pentru aprobarea Ghidului specific privind regulile și condițiile de accesare a fondurilor** **europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a. „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor**

Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul național de redresare și reziliență (PNRR), următoarele componente:

* Componenta 1 - Managementul apei
* Componenta 2 - Păduri și protecția biodiversității
* Componenta 3 - Managementul deșeurilor
* Componenta 7 - Transformarea digitală

Componenta C3 „Managementul deșeurilor”din cadrul Planului național de redresare și reziliență face parte din Pilonul I. Tranziția verde.

Obiectivul general al acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. În acest sens, obiectivul specific al componentei C3 „Managementul deșeurilor”îl reprezintă „dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizarea și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Componenta 3 „Managementul deșeurilor” include Investiția I1. "Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune" are ca obiectiv dezvoltarea și modernizarea sistemelor de management integrat al deșeurilor și infrastructura de gestionare a deșeurilor publice la nivel de județ sau la nivel de orașe/comune.

Implementarea acestei Investiții include, printre altele, și înființarea de centre de colectare cu aport voluntar (subinvestiția I1.A). Pentru implementarea eficientă a activităților aferente investiției și pentru îndeplinirea obiectivelor generale și specifice ale acesteia a fost emis Ordinul ministrului mediului, apelor și pădurilor nr. 2367/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului

național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a. „Înființarea de centre de colectare prin aport voluntar”,
investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”,
componenta 3. Managementul deșeurilor, publicat în Monitorul Oficial al României, Partea I, nr. 902 și 902 bis din 13 septembrie 2022.

Având în vedere următoarele aspecte:

* data de lansare a apelului PNRR/2022/C3/S/I1.A – 22.09.2022 și data de finalizare a procesului de contractare aferent rundei 1 a Apelului PNRR/2022/C3/S/I1.A, respectiv încheierea celor mai recente contracte în luna iulie 2023,
* termenele prevăzute în Ghidul specific pentru depunerea documentațiilor tehnico-economice, a Proiectelor tehnice și a Autorizației de construire de 6 luni de la semnarea contractelor de finanțare (raportat inclusiv la cele încheiate în luna iulie 2023),
* termenul de finalizare a procedurilor de achiziție, prevăzut în ghidul specific, respectiv 31 decembrie 2023,
* faptul că până la data prezentei MMAP, în calitate de Lider al asocierii de autorități contractante nu a demarat procedura de achiziție centralizată pentru achiziția echipamentelor (containere) prevăzute în proiectul-tip aferent,
* modificarea legislației, anume a Ordinului Ministrului Sănătății nr. 119/2014, în sensul eliminării distanțelor minime de amplasare a centrelor de colectare prin aport voluntar, raportat la ultima locuință și înlocuirea acestora cu Studii de impact asupra sănătății populației, a condus la mărirea termenelor necesare finalizării procedurilor de obținere a autorizațiilor/ avizelor specifice, situații justificate de beneficiari inclusiv cu numărul restrâns de prestatori pentru realizarea studiilor specifice,

s-a constatat imposibilitatea beneficiarilor de a se încadra în termenele prevăzute în ghidul specific pentru finalizarea și depunerea documentațiilor tehnico-economice, proiecte-tehnice și obținerea avizelor specifice necesare demarării procedurilor pentru execuția lucrărilor, din motive obiective și care nu țin de voința beneficiarilor.

Având în vedere situația descrisă, precum și numeroasele solicitări de prelungire a termenului de depunere a documentației tehnico – economice, se impun modificări ale Ghidului specific cu privire la:

* eliminarea termenului de 6 luni de la data contractării în ceea ce privește depunere a studiului de fezabilitate, a proiectului tehnic și a devizului general;
* introducerea obligativității de depunere a documentației tehnico-economică și a devizului general până la data de 30 aprilie 2024 cu posibilitatea de reziliere a contractului de finanțare în caz contrar;
* obligativitatea beneficiarului de a prezenta la ultima cerere de transfer dovada de actualizare a Planurilor Județene de Gestionare a Deșeurilor/Planul Municipal de Gestionare a Deșeurilor pentru București precum și încadrarea în prevederile punctului 3.1.5. din ghidul specific, referitor la comunitățile cu până la 50.000 de locuitori deservite de centrul de colectare prin aport voluntar;
* obligativitatea beneficiarului de a transmite până la data de 30 aprilie 2024 a Autorizației de Construire împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic
* obligativitatea beneficiarului de a finaliza toate procedurile de achiziții pentru execuția lucrărilor și achiziția echipamentelor până la 30 iunie 2024, în caz contrar MMAP poate proceda la rezilierea contractului de finanțare și la recuperarea sumelor plătite acestuia.

De asemenea, având în vedere prevederile Regulamentului (UE) 2021/241 a Parlamentului European și al Consiliului cu privire la obligațiile impuse de art. 22 privind protejarea intereselor financiare ale Uniunii se impun obligațiile cu privire la Beneficiarul real.

Având în vedere cele de mai sus, vă transmitem alăturat, în vederea avizării și aprobării, proiectul de ordin privind modificarea anexei la Ordinul ministrului mediului, apelor și pădurilor nr. 2367/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor.